"My stryd met my gewig" - vrou skryf boek
JY LEES NOU "My stryd met my gewig" - vrou skryf boek
Gewig bly altyd vir vroue 'n kwessie, of jy nou maer of vet is. Jy sal soek tot jy iets kry waaroor jou lyf kan kritiseer.
As mense vra hoekom ek hierdie onderwerp gekies het, antwoord ek dié onderwerp het my gekies. Vir jare, elke keer as ek wou skryf, was dit omdat ek gevoel het ek moet myself verduidelik: my snaakse tics en verwronge liggaamsbeeld, my redes om op 'n jong ouderdom 'n drastiese stap te neem, hoekom ek so onbeholpe optree in ouens se teenwoordigheid en waarom ek so teësinnig partytjies toe gaan of in gemengde groepe gaan uiteet. My geskiedenis met gewig en liggaamsbeeld was 'n groot deel van die verduideliking vir my "vreemdheid". Ek het dikwels soos 'n ruimtewese tussen my vriende gevoel, en die skryf van hierdie boek het begin as 'n soort Anne-handleiding, iets waarna nuwe vriende (en steeds verwarde familielede) kan verwys as ek iets snaaks of onverklaarbaar doen.